GRADSKO VIJEĆE

KLASA: …….

URBROJ: ……

Karlovac, ……. **P R I J E D L O G**

Na temelju članaka 34. i 97. Statuta Grada Karlovca (Glasnik grada Karlovca broj 9/21 -potpuni tekst), Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2022. godini (NN 147/2021.) te Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2022. godinu (Glasnik Grada Karlovca br. 22/2021, \_\_\_\_\_\_\_\_), Gradsko vijeće Grada Karlovca na \_\_\_\_ sjednici održanoj dana \_\_\_\_\_\_\_\_ godine donijelo je

**Prve izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2022. godinu**

**I.**

Prvim izmjenama i dopunama Plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola grada Karlovca za 2022. godinu (Glasnika Grada Karlovca br. 22/2021.), mijenja se članak **V. RASPODJELA SREDSTAVA** i glasi:

Planirana sredstva za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2022. godinu ukupno iznose 2.215.245,00 kn, na način da je iznos od 1.924.245,00 kn planiran temeljem Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2022. godinu, a iznos od 291.000,00 iz viška prihoda za decentralizirane funkcije u školstvu iz prethodne godine.

|  | **Osnovna škola** | **Planirana sredstva**  **DEC** | **Višak prihoda iz prethodne godine DEC OŠ** | **Ukupna**  **vrijednost investicije** | **Opis i vrsta ulaganja** |
| --- | --- | --- | --- | --- | --- |
| 1. | **OŠ Braća Seljan** | 360.000,00 | - | 360.000,00 | Izrada dokumentacije za izgradnju školske sportske dvorane |
| 2. | **OŠ Dragojla Jarnević** | 100.000,00 | 250.000,00 | 350.000,00 | Radovi na uređenju okoliša i prilaza školi |
| 3. | **OŠ Švarča** | 1.000.000,00 | - | 1.000.000,00 | Prva faza izgradnje školskog parkirališta |
| 4. | **Centar za odgoj i obrazovanje djece i mladeži** | 200.000,00 | 41.000,00 | 200.000,00 | Sufinanciranje nabave kombi vozila |
| 5. | **Osnovne škole** | 264.245,00 | - | 264.245,00 | Nabavka opreme za sve škole u cilju unaprjeđenja odgojno-obrazovnog procesa. |
|  | **UKUPNO** | **1.924.245,00** | **291.000,00** | **2.215.245,00** |  |

**II.**

Ostale odredbe Plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola grada Karlovca za 2022. godinu ostaju nepromijenjene.

**III.**

Prve izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola grada Karlovca za 2022. godinu objavit će se u Glasniku Grada Karlovca.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl. ing. šumarstva**

**Obrazloženje**

Prvim izmjenama i dopunama Plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2022. godinu usklađena su planirana sredstva sa stvarno potrebnim troškovima ulaganja u objekte osnovnih škola te se povećavaju sredstva potrebna za nabavku opreme za sve škole u cilju unaprjeđenja odgojno obrazovnog procesa.

Predlaže se Gradskom vijeću grada Karlovca da prihvati Prve izmjene i dopune plana rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2022. godinu.

PROČELNICA

Draženka Sila Ljubenko, prof.